हिमाचल प्रदेश के सोलन जिला के धर्मपुर में शिमला-कालका नेशनल हाइवे पर मंगलवार तेज रफ्तार कार (एचपी02A1540) ने नौ लोगों को रौंद दिया। इस हादसे में पांच लोगों ने मौके पर दम तोड़ दिया। रफ्तार का यह जानलेवा कहर पीएनबी बैंक के पास से गुजर रहे मजदूरों पर टूटा। चारों घायल मजदूरों को पीजीआई चंडीगढ़ रेफर किया गया है। यह जानकारी धर्मपुर के डीएसपी प्रणव चौहान ने दी।
डीएसपी चौहान ने बताया कि मृतकों में गुड्डू यादव, राजा वर्मा, निप्पू निशाद, मोती लाल यादव और शनि शामिल हैं। यह लोग बिहार और उत्तर प्रदेश के मूल निवासी हैं। घायलों में महेश, बुड़ुवीन, महेश और अर्जुन हैं। इन्हें सिविल अस्पताल धर्मपुर से पीजीआई रेफर किया गया है। कार को कब्जे में लेकर चालक को गिरफ्तार कर लिया है। आरोपित चालक की पहचान सोलन जिला के कसौली निवासी राजेश कुमार (23) के रूप में हुई है।
ये भी पढ़ें – कांग्रेस के इस स्टैंड से विपक्षी एकता को लगा जोर का झटका